Document ID: /roh_data/filtered/fineweb-2-filterrobots_roh.jsonl.gz/13583

I’l center regiunal da la Lia Rumantscha a Scuol chi exista daspö ün on lavuran Mario Pult, Flurina Plouda e da temp in temp eir Martina Shuler-Fluor. In quist lö han il promotur regiunal da la LR e sias duos collegas suvent contact cun indigens e giasts. Pels uffants es drizzà aint ün nouv chantunet.
Daspö trent’ons realisescha la Lia Rumantscha d’instà a Scuol ils cuors intensivs da rumantsch. Blers dals 134 partecipants nu sun per la prüma vouta in Engiadina Bassa per imprender rumantsch. Illa retschercha actuala quintan ils partecipants da lur experienzas e lur motivs da far il cuors.